Oscar-modes: Kyk hoe het die sterre gelykAllison Janney in ‘n rooi Reem Acra-skepping.(Foto: Richard Shotwell/Invision/AP) Die 90ste Oscar-toekennings is Sondagaand by die Dolby-teater in Los Angeles uitgedeel en die bekendes het oudergewoonte in ontwerpersklere op die glanstapyt gepronk. Die flieks The Shape of Water en Three Billboards outside Ebbing, Missouri het dié glansryke toekenningsaand, wat die room van die rolprentbedryf vereer, oorheers. Sally Hawkins, wat genomineer is in die kategorie vir beste aktrise, het ŉ blink, silwer rok met ŉ swart belt gedra. Jennifer Lawrence het in ŉ silwer Dior-skepping voor die kameras gesmeul. Emma Stone, wat verlede jaar bekroon is met die Oscar vir beste aktrise vir haar rol in die eietydse musiekblyspel La La Land, het ŉ rooi-en-swart snyerspak met ŉ pienk strik deur Louis Vuitton gedra. Allison Janney, wat met die beeldjie vir beste vrouebyspeler vir haar rol in I, Tonya huis toe is, het treffend gelyk in ŉ lang, helderrooi skepping deur Reem Acra. Die aktrise Leslie Bibb het haar man, Sam Rockwell, by die glansgeleentheid ondersteun in ŉ swart skepping deur die ontwerper J. Mendell. Rockwell het met die toekenning vir beste mansbyspeler vir sy rol in Three billboards outside Ebbing, Missouri weggestap. Nicole Kidman het treffend gelyk in ŉ blou aandrok deur Armani Prive. Bron: US Magazine